शिकायतकर्ताओं ने अपनी याचिका में कहा है कि कांग्रेस अध्यक्ष राहुल गांधी और कांग्रेस पार्टी के प्रवक्ता द्वारा लगाये गये आरोप ‘झूठे और मानहानिकारक’ है। एडीसीबी और पटेल के वकील एस वी राजू ने कहा कि, “राहुल गांधी ने ट्वीट किया था, अब ‘शहजादा कहां गया’, बीजेपी 80 प्रतिशत समृद्ध है लेकिन बैंक से एक पत्ता भी इधर उधर नहीं हुआ है।” शिकायतकर्ताओं के दावों को नाबार्ड बोर्ड द्वारा भी स्पष्ट किया जा चुका है। ये पहली बार नहीं है जब विपक्ष को मुंह की खानी पड़ी है इससे पहले भी विपक्ष और मीडिया ने बीजेपी अध्यक्ष अमित शाह और कैबिनेट में सर्वश्रेष्ठ प्रदर्शन करने वाले मंत्री पियूष गोयल और नितिन गडकरी के खिलाफ झूठे, अनर्गल, मानहानिकारक आरोप लगाए थे और हर बार वो गलत साबित हुए हैं। आरोप इतने अस्पष्ट और आधारहीन थे कि अगर आप गूगल करके खबरों की गहराई में जाते तो भी आपको सच का पता चल जाता। खैर, सवाल तो ये भी बनता है कि अगर विपक्ष और राहुल गांधी सही है तो कब उन्होंने अपने ऊपर लगे आरोपों के खिलाफ मानहानि का मुकदमा दर्ज करवाया था? यदि वो निर्दोष हैं तो डर किस बात का? उनकी चुप्पी तो यही बताती है कि उन्हें भी पता है कि वो गलत हैं और उनके खिलाफ लगाये गये आरोप भी सच हैं।